Du kan næsten ikke sige ”Dykkercomputer” uden også at sige ”Suunto”. De er en stor spiller på markedet, og derfor skal du som minimum kende til dem. Den finske producent har lige siden 1936 udviklet sportsudstyr til aktiviteter både over og under vandet.
Deres første dykkercomputer kom på markedet i 1987, og 10 år senere var den klar i ur-form. I dag producerer Suunto nogle af de bedst testede dykkercomputere. De brillerer både hvad angår holdbarhed, funktionsdygtighed og design. Der er desuden lagt et stort arbejde i at gøre urene så stilrene og enkle som muligt, så informationen er let tilgængelig på displayet.
Mange af deres ure fås desuden til en billig pris sammenlignet med andre producenter. Du skal dog ikke være bekymret for kvaliteten, idet alle ure som sagt testes til det absolut yderste. Suunto producerer kort sagt udstyr til eventyrerne, og det gælder både nybegyndere og professionelle.
Med den billige pris gøres der ingen forskel. Alle skal nemlig have muligheden for at udforske havet med de absolut bedste forudsætninger. Dét er netop hvad man får med en Suunto dykkercomputer om håndleddet. Derfor vil du også finde flere modeller fra Suunto i Dykkerguidens forslag.